Mihai Pintilii, cu picioarele pe pământ înaintea derby-ului Rapid-FCSB: "În meciurile astea nu contează talentul sau pe ce loc eşti!"
Mihai Pintilii a vorbit înaintea marelui derby Rapid-FCSB. Fostul mijlocaș român rămâne cu picioarele pe pământ înaintea meciului de foc de pe Arena Națională.
Secundul lui Elias Charalambous consideră că într-un astfel de meci talentul jucătorilor, cât și locul echipelor în clasament, nu contează. Iată ce a spus despre partida contra rivalei din Giulești.
"În meciurile astea nu contează talentul sau pe ce loc eşti!"
"E derby, indiferent dacă nu eram pe locurile 1 şi 2. Ăsta e un meci pentru suporteri, e o atmosferă senzaţională şi contează foarte mult pentru ei în primul rând. Motivaţia ţi-o iei de la suporteri, prin ce fac ei primeşti imboldul de care ai nevoie.
În meciurile astea nu contează talentul sau pe ce loc eşti. Aici trebuie să te concentrezi doar tu, să fii focusat 100% şi să dai totul. Nu se mai pun puncte, nu se mai pune nimic. Nu mai contează punctele sau clasamentul într-un derby cu Rapid. Aici trebuie să câştigi meciul.
Dacă o baţi pe Rapid, parca altfel ieşi în oraş, ai alt statut. Câştigând derby-urile capeţi mai multă valoare. Vreau ca jucătorii să aibă răutate pozitivă. Asta nu înseamnă că trebuie să ne batem. Eu mă refer la răutate în sensul bun al cuvântului, trebuie să fie calmi, dar oricum la meciurile astea jucătorii în general sunt nervoşi. E un derby şi 100% vor ieşi scântei", a spus Mihai Pintilii, conform celor de la orangesport.ro.